Ադամ Արմսթրոնգ

**Ադամ Ջեյմս Արմսթրոնգ** (; ), անգլիացի ֆուտբոլիստ, «Սաութհեմփթոն» ֆուտբոլային ակումբի հարձակվող։

## Ակումբային կարիերա
### «Նյուքասլ Յունայթեդ»
Լինելով «Նյուքասլ Յունայթեդի» նվիրված երկրպագու՝ Արմսթրոնգը միացել է ակումբին ինը տարեկանում՝ անցնելով ակադեմիայի բոլոր փուլերը։ Պրոֆեսիոնալ զարգացման լիգայի առաջին խաղերում խփել է հինգ գոլ։

2014 թվականի հունվարի 28-ին առաջին անգամ ընդգրկվել է հիմնական թիմի կազմում «Նորվիչ Սիթիի» դեմ խաղում՝ այդպես էլ մնալով պահեստայինների նստարանին։ 2014 թվականի մարտի 15-ին Արմսթրոնգը նորամուտը նշել է ակումբի կազմում Անգլիայի Պրեմիեր լիգայում. խաղացողը խաղադաշտ է դուրս եկել «Ֆուլհեմի» դեմ խաղի 86-րդ րոպեին՝ փոխարինելով Լյուկ դե Յոնգին։ Այս ելքը նրան դարձրել է երկրորդ ամենաերիտասարդ խաղացողը, ով խաղացել է «Նյուքասլում» Պրեմիեր լիգայում Կազենգա Լուա-Լուայից հետո։

2014 թվականի սեպտեմբերի 24-ին Արմսթրոնգն առաջին անգամ ընդգրկվել է «Նյուքասլի» մեկնարկային կազմում Լիգայի գավաթի երրորդ տուրի «Քրիսթալ Փելասի» դեմ խաղում։ «Նյուքասլը» լրացուցիչ ժամանակում հաղթել է 3:2 հաշվով, իսկ Արմսթրոնգն աչքի է ընկել երկու գոլային փոխանցումով։ 2014 թվականի դեկտեմբերի 26-ին ֆուտբոլիստը հայտնվել է մեկնարկային կազմում Պրեմիեր լիգայի շրջանակներում, որտեղ նրա թիմը «Օլդ Թրաֆորդում» 1:3 հաշվով զիջել է «Մանչեսթեր Յունայթեդին»։

#### «Քովենթրի Սիթի» (վարձավճար)
2015 թվականի հուլիսի 28-ին Արմսթրոնգը միացել է «Քովենթրի Սիթիին» մինչև 2016 թվականի հունվարի 16-ը երիտասարդական վարձակալության իրավունքով: Նա իր նորամուտը նշել է օգոստոսի 8-ին՝ դուբլ ձևակերպելով «Ուիգան Ատլետիկի» դեմ հաղթական խաղում (2:0) «Ռիկո Արենա» մարզադաշտում: Մեկ շաբաթ անց նա աչքի է ընկել ևս մեկ գոլով, այս անգամ «Միլուոլի» դարպասը (4:0)՝ 35 մետրից։ «Քովենթրիի» և «Նյուքասլի» նախկին լեգենդ Միկի Քուինը մարտահրավեր է նետել Արմսթրոնգին՝ գերազանցելու իր ռեկորդը, որը սահմանվել էր 1992 թվականին, երբ Քուինը 6 խաղում խփել էր 10 գոլ: Օգոստոսի 18-ին 3:2 հաշվով պարտության է մատնվել «Կրու Ալեքսանդրա» ակումբը, իսկ Արմսթրոնգն արժանացել է ամսվա  Առաջին լիգայի լավագույն խաղացողի մրցանակին՝ առաջին 5 խաղերում խփելով 5 գոլ:

Սեպտեմբերի 19-ին Արմսթրոնգը խփել է վեցերորդ գոլը և օգնել «Քովենթրիին» հաղթել «Չեստերֆիլդին», իսկ արդեն հոկտեմբերի 3-ին «Շրուսբերի Թաունի» դարպասը խփել է իր յոթերորդ գոլը մրցաշրջանում: Հաջորդ գոլերը նա խփել է հոկտեմբերի 31-ին և նոյեմբերի 3-ին՝ «Պիտերբորո Յունայթեդի» և «Բարնսլիի» նկատմամբ տնային հաղթանակներում: Արմսթրոնգն իր առաջին հեթ-տրիկը ձևակերպել է 2016 թվականի հունվարի 2-ին «Քրու Ալեքսանդրայի» դեմ (5:0) ջախջախիչ խաղում:

2016 թվականի հունվարի 14-ին հարձակվողի վարձակալությունը երկարաձգվել է մինչև մրցաշրջանի ավարտը: Ապրիլին նա ընդգրկվել է Առաջին լիգայի PFA-ի վարկածով խորհրդանշական հավաքականում։

#### «Բարնսլի» (վարձավճար)
Չնայած 2016/17 մրցաշրջանի սկզբում «Նյուքասլի» կազմում երկու անգամ հանդես գալուն, օգոստոսի 30-ին Արմսթրոնգը միացավ Չեմպիոնշիպի մեկ այլ ներկայացուցչի՝ «Բարնսլիին», սկզբնական վեցամսյա վարձավճարային գործարքով, նախապես քառամյա պայմանագիր կնքելով «կաչաղակների» հետ: Դա Ռաֆայել Բենիտեսի ցանկությունն էր, ով ցանկանում էր, որ Արմսթրոնգն ավելի շատ փորձ ձեռք բերի Չեմպիոնշիպի մակարդակում: Հարձակվողը «շների» կազմում իր նորամուտը նշեց սեպտեմբերի 10-ին՝ փոխարինելով Ռայան Քենթին «Պրեստոն Նորթ Էնդի» դեմ խաղում (2:1) և խփեց հաղթական գոլըվ: 2017 թվականի հունվարին հայտարարվեց, որ Արմսթրոնգի վարձակալությունը երկարաձգվել է մինչև մրցաշրջանի ավարտը:

#### «Բոլթոն Ուոնդերերս» (վարձավճար)
2017 թվականի հուլիսի 17-ին Արմսթրոնգը վարձավճարով միացավ «Բոլթոն Ուոնդերերս» թիմին մինչև հունվար: Նա իր նորամուտը նշեց ակումբում օգոստոսի 6-ին՝ փոխարինելով Սթիվեն Դարբիին «Բոլթոնի»՝ «Լիդս Յունայթեդից» կրած տնային պարտության վերջում (2:3), այնուհետև առաջին անգամ մեկնարկային կազմում հանդես եկավ Լիգայի գավաթի շրջանակներում, որտեղ օգնեց հաղթել «Քրու Ալեքսանդրաին» (2:1)՝ կազմակերպելով գոլ մրցակցի դարպասը: Արմսթրոնգը վարձավճարից հետ կանչվեց 2018 թվականի հունվարի 4-ին՝ «ձիարշավորդների» կազմում անցկացնելով ընդամենը 23 հանդիպում:

### «Բլեքբեռն Ռովերս»
2018 թվականի հունվարի 9-ին Արմսթրոնգը կրկին վարձավճարով տեղափոխվեց Առաջին լիգա՝ միանալով «Բլեքբեռն Ռովերսին» մինչև մրցաշրջանի ավարտը:

2018 թվականի օգոստոսի 6-ին Արմսթրոնգը որոշեց մնալ «Իվուդ Պարկում»՝ քառամյա պայմանագիր կնքելով «թափառականների» հետ, տրանսֆերի գումարը ենթադրաբար կազմել է 1,75 միլիոն ֆունտ ստեռլինգ:

Արմսթրոնգը «Ռովերսի» կազմում անցկացրած 160 խաղերում խփել է 64 գոլ առաջնություններում և գավաթներում, այդ թվում՝ 29 գոլ ակումբի վերջին մրցաշրջանում:

### «Սաութհեմփթոն»
2021 թվականի օգոստոսի 10-ին Արմսթրոնգը միացավ Պրեմիեր լիգայի «Սաութհեմփթոն» թիմին՝ չորս տարվա պայմանագիր կնքելով չբացահայտված վարձավճարով, որը, ինչպես հաղորդվում է, կազմել է մոտ 15 միլիոն ֆունտ ստեռլինգ: Նա գոլ խփեց ակումբի կազմում իր դեբյուտային խաղում, որտեղ «սրբերը» մրցաշրջանի բացման օրը 3:1 հաշվով պարտվեցին «Էվերթոնին»: 2021 թվականի նոյեմբերի 5-ին Արմսթրոնգը խփեց իր երկրորդ գոլը, որը հաղթական դարձավ «Աստոն Վիլլայի» դեմ խաղում (1:0): Հաջորդ ութ մեկնարկային խաղերում հարձակվողն այլևս չկարողացավ գոլ խփել մինչև 2021-22 մրցաշրջանի ավարտը։

2022 թվականի օգոստոսի 6-ին նա երկար ժամանակ անց կրկին առաջին անգամ հայտնվեց մեկնարկային կազմում, դա 2022-23 մրցաշրջանի մեկնարկն էր, որտեղ «Սաութհեմփթոնը» 4:1 հաշվով զիջեց «Տոտենհեմ Հոտսփուրին»: 2022 թվականի օգոստոսի 30-ին Արմսթրոնգը խփեց իր առաջին գոլը նոր արշավում՝ 2:1 հաշվով հաղթելով «Չելսիին»: Այնուհետև հարձակվողը գոլ չխփեց՝ վերջ դնելով իր անգոլային երաշտին 2023 թվականի հունվարի 7-ին, նրա թիմը Անգլիայի գավաթի շրջանակներում 2:1 հաշվով հաղթեց «Քրիսթալ Փելասին»: 2022-23 մրցաշրջանի եզրափակիչ խաղում Արմսթրոնգը գոլ խփեց «Լիվերպուլի» դարպասը ոչ-ոքի խաղում (4:4):

Պրեմիեր լիգայից «Սաութհեմփթոնի» դուրս մնալուց հետո Արմսթրոնգը գոլ խփեց 2023-24 մրցաշրջանի առաջին իսկ խաղում՝ 2:1 հաշվով հաղթելով «Շեֆիլդ Ուենսդեյին»: Մեկ շաբաթ անց Արմսթրոնգը երկու 11-մետրանոց իրացրեց «Նորվիչ Սիթիի» դեմ խաղում (4:4): 2024 թվականի մայիսի 17-ին նա երկու գոլ խփեց «Վեստ Բրոմվիչ Ալբիոնի» դեմ փլեյ-օֆֆի կիսաեզրափակչի պատասխան խաղում 3:1 հաշվով հաղթելու ժամանակ՝ ապահովելով իր թիմի տեղը եզրափակչում։ Ավելի ուշ այդ ամսում՝ մայիսի 26-ին, նա վճռորոշ գոլ խփեց եզրափակչում «Լիդս Յունայթեդի» նկատմամբ 1:0 հաշվով հաղթանակում՝ ապահովելով իր ակումբի մուտքը Պրեմիեր լիգա:

## Կարիերան հավաքականում
Արմսթրոնգը ներկայացրել է Անգլիան մինչև 16 և մինչև 17 տարեկանների կազմում։ Նա իր նորամուտը U16-ում նշել է 2012 թվականի սեպտեմբերի 27-ին՝ 5:0 հաշվով հաղթելով Հյուսիսային Իռլանդիային «Հաղթանակի վահան» մրցաշարում, ինչը Անգլիայի համար դարձավ տասներկուերորդ չեմպիոնությունը անընդմեջ։ Իր առաջին գոլը նա խփել է 2013 թվականի փետրվարի 13-ին Գերմանիայի դեմ ընկերական խաղում՝ երկրորդ խաղակեսում փոխարինելով Այզայա Բրաունին։ 2013 թվականի ամռանը նա հրավիրվել է Ֆրանսիայում կայանալիք «Մոնտեգյուի մրցաշարին», որտեղ անգլիացիները խաղացել են Գերմանիայի, Նիդեռլանդների և Չիլիի հետ։ Առաջին խաղում Անգլիան ոչ-ոքի է խաղացել Նիդեռլանդների հետ (1:1), այնուհետև հաղթել Չիլիին (3:1) Պատրիկ Ռոբերտսի և Ջորջիո Ռասուլոյի գոլերի շնորհիվ։ Գերմանիայի հետ ոչ-ոքին (1:1) նշանակում էր, որ Անգլիան ավարտել է խմբում առաջին տեղում՝ եզրափակչում հանդիպելով Թուրքիային։ Արմսթրոնգը գոլ է խփել թուրքերի դարպասը, սակայն նրա հավաքականը հետխաղյա 11 մետրանոցներով զիջել է 2:2 հաշվով ավարտված հանդիպումից հետո։

Դա նրա վերջին հանդիպումն էր U16 թիմի կազմում, քանի որ նա տեղափոխվեց U17՝ իր նորամուտային գոլը խփելով Թուրքիայի դեմ հաղթական խաղում՝ Անգլիայի ֆուտբոլային ասոցիացիայի միջազգային մրցաշարում, որն անցկացվում էր Բերտոն ափոն Թրենտի «Սեյնթ Ջորջ Պարկ» ազգային ֆուտբոլային կենտրոնում։ Արմսթրոնգը հրավիրվել է թիմի կազմ՝ մասնակցելու մինչև 17 տարեկանների Եվրոպայի առաջնության ընտրական փուլի Հայաստանի, Ջիբրալթարի և Իռլանդիայի դեմ խաղերին՝ երեք խաղերից յուրաքանչյուրում դուբլ ձևակերպելով, իսկ Անգլիան դարձավ խմբի հաղթող՝ խփելով 18 գոլ և բաց չթողնելով ոչ մի գնդակ։ Այնուհետև Անգլիան խաղաց Չեխիայի, Ալբանիայի և Իտալիայի դեմ էլիտար փուլում։ Արմսթրոնգը մասնակցել է առաջին երկու խաղերին, որոնք երկուսն էլ ավարտվել են 1:0 հաշվով՝ Չեխիայի Հանրապետության և Ալբանիայի դեմ։ Դրական արդյունքների շնորհիվ Անգլիայի հավաքականին եզրափակիչ խաղում Իտալիայի հետ ոչ-ոքի էր պետք, սակայն անգլիացիները հաղթեցին (2:1), իսկ Արմսթրոնգը խփեց առաջին գոլը՝ որակավորվելով եզրափակիչ մրցաշարին, որը պետք է կայանար Մալթայում։ Այստեղ հարձակվողը դուբլ ձևակերպեց, մինչև վնասվածքի պատճառով բաց թողեց եզրափակիչը։

2014 թվականի օգոստոսի 26-ին Արմսթրոնգն առաջին անգամ հրավիրվել է մինչև 18 տարեկանների թիմի կազմ: Նա իր նորամուտը նշել է երկու գոլով Նիդեռլանդների դեմ ընկերական խաղում, որը կայացել է սեպտեմբերի 3-ին: Նա շարունակել է գոլեր խփել Լեհաստանի և Շվեյցարիայի դեմ հաղթական խաղերում՝ իր հաշիվը հասցնելով չորս գոլի առաջին չորս խաղերում:Շվեյցարացիների դեմ երկրորդ խաղում Արմսթրոնգը դարձել է դուբլի հեղինակ, իսկ Անգլիան ջախջախել է մրցակցին՝ 6:1 հաշվով:

2015 թվականի հոկտեմբերի 8-ին Արմսթրոնգը մեկնել է Անգլիայի մինչև 19 տարեկանների հավաքական, որը խաղացել է Մակեդոնիայի դեմ։ 2016 թվականի նոյեմբերի 9-ին, հանդես գալով մինչև 20 տարեկանների մակարդակում, Արմսթրոնգը հեթ-տրիկ է ձևակերպել Նորվեգիայի դարպասը:

Արմսթրոնգը հրավիրվել է Անգլիայի մինչև 20 տարեկանների հավաքական՝ մասնակցելու ֆուտբոլի աշխարհի առաջնությանը մինչև 20 տարեկանների երիտասարդական թիմերի միջև։ Մրցաշարում նա չորս անգամ դուրս է եկել խաղադաշտ՝ գոլի հեղինակ դառնալով Արգենտինայի դարպասը: Հարձակվողը մնացել է պահեստայինների նստարանին եզրափակչում, որտեղ Անգլիան 1:0 հաշվով հաղթել է Վենեսուելային:

## Ելույթների վիճակագրություն
*2019 թվականի օգոստոսի 1-ի դրությամբ*

## Ձեռքբերումներ
### Թիմային նվաճումներ
Բլեքբեռն Ռովերս
* Երկրորդ տեղը Լիգա 1-ում և բարձրացումը: 2017/18
**Անգլիայի հավաքական (մինչև 17)**
* Անգլիայի հավաքական (մինչև 17): 2014
**Անգլիայի հավաքական (մինչև 17)**
* Աշխարհի չեմպիոն (մինչև 20 տարեկան): 2017
**Անգլիայի հավաքական (մինչև 17)**
* Թուլոնի մրցաշարի չեմպիոն: 2018

### Անձնական նվաճումներ
* ՊՖԱ-ի տարբերակով տարվա թիմը. Լիգա 1
* Լիգա Մեկի ամսվա լավագույն խաղացող, օգոստոս 2015

* Լիգա 1-ի ամսվա լավագույն խաղացող. փետրվար 2018
* Չեմպիոնշիպի ամսվա լավագույն խաղացող. հունվար 2019

## Ծանոթագրություններ

## Արտաքին հղումներ
* Ֆուտբոլիստի պաշտոնական կայքը  «Սաութհեմփթոն» ՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Անգլիացիներ
Կատեգորիա:Բարնսլիի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Քովենթրի Սիթիի ֆուտբոլիստներ
Կատեգորիա:Ֆուտբոլի հարձակվողներ